**Пријемни испит из математике –**

**упис у одељење за ученике са посебним способностима за рачунарство и информатику**

Пријемни испит за ученике са посебним способностима за рачунарство и информатику (математика): недеља **9. 5. 2021**. године, од **10** до **12** часова.

У главном холу Гимназије ће, на дан полагања **9.5.2021**. године, бити истакнут Јединствени списак ученика по азбучном реду са бројем који означава место кандидата у учионици, и називом учионице у којој се полаже тест.

Кандидати долазе у Шабачку гимназију у 9:30, а у 9:35 сати улазе у своје учионице. Почетак тестирања је у 10 и трајаће до 12 часова.

Ученици на испит доносе: ђачку књижицу са фотографијом, флашицу воде и прибор за рад – мобилни телефони, као и ,,паметни сатови” су забрањени.

УПУТСТВО ЗА УЧЕНИКА ЗА РАД НА ПРИЈЕМНОМ ИСПИТУ Тест који треба да решиш има 12 задатака. Сваки задатак вреди 20 поена. За рад је предвиђено 120 минута. У задацима у којима пише Прикажи поступак потребно је приказати поступак решавања. Задатке не мораш да радиш према редоследу којим су дати. Коначне одговоре и поступак напиши хемијском оловком. Током рада можеш да користиш графитну оловку, гумицу, лењир, троугао, шестар и калкулатор са основним рачунским операцијама (сви други калкулатори нису дозвољени за коришћење). Не може се користити калкулатор на мобилном телефону. Одговори који су написани графитном оловком неће бити признати, као ни одговори који су прецртавани. Ако завршиш раније, предај тест и тихо изађи.

ПРИМЕРE КАЛКУЛАТОРА КОЈЕ УЧЕНИЦИ МОГУ КОРИСТИТИ НА ПРИЈЕМНОМ ИСПИТУ ЗА УЧЕНИКЕ САПОСЕБНИМ СПОСОБНОСТИМА ЗА ИНФОРМАТИКУ И РАЧУНАРСТВО МОЖЕТЕ ПОГЛЕДАТИ У ДОКУМЕНТУ У ПРИЛОГУ.

Више информација о ИТ смеру, прошлогодишњи тест из математике и решења, погледајте на страницама Министарства: <http://www.mpn.gov.rs/gimnazije-specijalizovana-it-odeljenja/>

За упис у одељење за ученике са посебним способностима за рачунарство и информатику, ученик може да оствари највише 240 бодова на тесту из математике. Ученик који положи пријемни испит за упис у одељење за ученике са посебним способностима за математику има право на рангирање ради уписа у одељење за ученике са посебним способностима за рачунарство и информатику у гимназији. Ученик је положио пријемни испит ако је остварио најмање 120 бодова на тесту из математике.

Такмичења ученика основне школе која се бодују за упис у одељење за ученике са посебним способностима за рачунарство и информатику: 1) математика – Друштво математичара Србије (Државно такмичење ученика основних школа из математике);

2) физика – Друштво физичара Србије и Физички факултет Универзитета у Београду (Такмичење ученика основних школа из физике);

3) информатика и рачунарство – Друштво математичара Србије (Такмичење ученикаосновних школа из рачунарства).

Ученику који је на Републичком такмичењу освојио прво, друго или треће место из математике, физике или информатике и рачунарства, додељује се по 120 бодова за прво место, 100 бодова за друго место и 80 бодова за треће место.

**Безбедност**

Имајући у виду актуелну епидемиолошку ситуацију, обавезно је поштовање мера превенције респираторних инфекција:

1. Обавезне су заштитне маске и одржавање безбедног растојања током боравка у Шабачку гимназији!

2. Кандидати улазе у Шабачку гимназију прелазећи дезобаријеру на улазу, где се обавља и дезинфекцијa руку. Долазак до дате учионице спроводи се тако да се међусобни контакти и груписања максимално избегавају.

3. Кандидати улазе у проветрене учионице и заузимају одговарајућа места у клупама.

4. Током трајања активности омогућено је коришћење средстава за дезинфекцију и одржавање хигијене руку (не додирујте лице, посебно уста, нос и очи пре прања или дезинфекције руку).

5. Физички размак од два метра у сваком смеру спроводи се у затвореном простору установе између запослених, дежурних наставника и ученика.

Сви запослени у школи (директор, наставници, стручни сарадници, секретар, особље на одржавању хигијене), као и дежурни наставници и супервизори носе заштитне маске, тако да маска прекрива уста и нос. Редовно се спроводе мере личне хигијене, посебно прање руку сапуном и водом у трајању од најмање 20 секунди или средством на бази 70% алкохола. Сви запослени, као и сва лица ангажована током пријемног испита обавезно, одмах по уласку у објекат школе, дезинфикују сопствене мобилне телефоне. Личне ствари, торбе… одлажу се у гардеробни део и не уносе у простор у коме су ученици.